Bhojpuri Cinema: भोजपुरी स्टार निरहुआ भी पहुंचे मां के पास तो लोग बोले- मोदी की नकल कर रहे हो गुरु...  
निरहुआ की फोटो हुई वायरल
मां से मिलने पहुंचे निरहुआ
23 अप्रैल को पीएम भी मिले थे मम्मी से
भोजपुरी सिनेमा (Bhojpuri Cinema) के जुबली स्टार दिनेश लाल यादव निरहुआ (Dinesh Lal Yadav Nirahua) न सिर्फ भारतीय जनता पार्टी (BJP) से चुनाव लड़ रहे हैं बल्कि वे प्रधानमंत्री नरेंद्र मोदी (PM Narendra Modi) को फॉलो करने की कोशिश भी कर रहे हैं. 23 अप्रैल को तीसरे चरण का मतदान था और पीएम नरेंद्र मोदी गुजरात में थे, जहां उन्होंने अपनी मम्मी से मुलाकात की थी और उनकी ये फोटो और वीडियो काफी वायरल भी हुए थे. अब पीएम नरेंद्र मोदी (PM Narendra Modi) को फॉलो करते हुए उत्तर प्रदेश के आजमगढ़ से बीजेपी उम्मीद निरहुआ भी अपनी मम्मी का आशीर्वाद लेने पहुंच गए. निरहुआ (Nirahua) के फैन्स इसे लेकर बहुत ही दिलचस्प कमेंट भी कर रहे हैं. लोकसभा चुनाव 2019 (Elections 2019) की इस जंग में हर कोई अपने तरीके से प्रचार कर रहा है.
A post shared by Nirahua (@dineshlalyadav) on Apr 23, 2019 at 10:15am PDT
भोजपुरी सिनेमा (Bhojpuri Cinema) के स्टार निरहुआ (Nirahua) ने अपने इंस्टाग्राम पर मां के साथ इस तस्वीर को पोस्ट किया था. निरहुआ ने इस फोटो के साथ लिखाः 'माई हो ललनवा देद, देशवा के करनवा, अपने गोदिया के सुगनवा देद.' इस तरह निरहुआ ने मां के साथ मुलाकात का विवरण दिया था. इस फोटो में निरहुआ अपनी मम्मी के हाथों से कुछ खा रहे हैं. हालांकि फैन्स का इस पर मिला-जुला रिएक्शन आया. कुछ फैन्स ने कहा कि आप मोदी की नकल कर रहे हो तो कुछ ने उनकी जमकर तारीफ की. यही नहीं, कुछ फैन्स ने तो उन्हें चुनाव से पहले ही जीता हुआ बताया दिया जबकि कुछ ने कहा कि वे हार सकते हैं. 
A post shared by BJP - Bharatiya Janata Party (@bjp4india) on Apr 22, 2019 at 7:42pm PDT
भोजपुरी सिनेमा (Bhojpuri Cinema) के दिग्गज स्टार निरहुआ (Nirahua) उत्तर प्रदेश के आजमगढ़ से समाजवादी पार्टी के नेता और उत्तर प्रदेश के पूर्व मुख्यमंत्री अखिलेश यादव के खिलाफ चुनाव मैदान में हैं. निरहुआ इन दिनों आजमगढ़ में ही डेरा जमाए हुए हैं और वे यहां खूब पसीना बहा रहे हैं. निरहुआ भोजपुरी सिनेमा के एकमात्र ऐसे सितारे हैं जिनके नाम से फिल्में बनती हैं और चलती भी हैं. भोजपुरी एक्ट्रेस आम्रपाली दुबे के साथ उनकी जोड़ी सुपरहिट है और सोशल मीडिया पर उनके सॉन्ग धमाल मचाए रहते हैं.